Kättemaksukontor

"Kättemaksukontor" on Eestis toodetav kriminaalkomöödiasari, mille esimene osa läks TV3 eetrisse 30. aprillil 2009. Praegu käib sarja 32. hooaeg Sarja stsenarist on Mihkel Ulman, režissöör Ain Prosa ja produtsent Raivo Suviste. Alates 31. hooajast on lisaks Mihkel Ulmanile stsenaristideks veel Mihkel Seeder, Marite Butkaite ja Elise Kumm. Sarja tunnuslaulu "Saatanlik naine" esitab Uku Suviste. Sarja formaadiõigused müüdi 2013. aastal rahvusvahelisele televisioonitootjale FremantleMedia Ltd. Läti voogedastusplatvorm Tet TV+ tootis 2020. aastal kuus jagu, sarja pealkiri "Atriebējas". Kättemaksukontori asutajad on kaks naist – endine mõrvagrupi uurija Frida Arrak ja endine sekretär Marion Pärn. Naised on iseloomult ja maailmavaatelt täielikud vastandid, kuid neid seob ühine vimm meessoo vastu. Viha tipneb ideega sookaaslastele kättemaksuteenust pakkuma hakata. Nendega liitub 6. hooajal meistervaras Häidi Õigepaulus. Kui Frida hakkab 10. hooajal Püha Neitsi Kloostri nunnaks, tuleb teda asendama ta füüsikust noorem õde Freya Narvik. Häidit tuleb asendama 11. hooajal Kirke Klein, kes töötas enne politseis uurijana, ja teda omakorda endine tänavalaps Luna Haab, kes on tõeline võrukael. Kui Luna otsustas hakata ellujäämisinstruktoriks, hakkas kolmandaks detektiiviks noor ja elus kogenematu Lumi-Lee Aigo. 31. hooaja alguses selgub, et Kättemaksukontorist on lahkunud Freya ja Marion. Lumi-Lee otsustab Kättemaksukontori sulgeda ja enda elukaaslase Madisega uut elu alustada, aga järjest saabuvad juhtumid lükkavad seda pidevalt edasi. Uurimise raames ristuvad Lumi-Lee teed Barbara Laandoga, kes on ametilt advokaat ja keda Lumi-Lee esialgu kahtlustab mõrvas. Hooaja vältel uurib kolmik Lumi-Lee, Barbara ja Madis koos erinevaid juhtumeid ning hooaja viimases osas saab Barbarast Kättemaksukontori ametlik liige. Kui nad otsustavad peale viimase juhtumi lahendamist koos reisile minna ja lennujaamast lahkuvad, siis saabub samal ajal lennujaama Freya, kes on tulnud Eestisse tagasi. 32. hooaja alguses selgub aga, et Freya on tagasi tulnud oma dokumentide aegumise pärast, aga siis selgub, et Milana Luuve on tagasi. Hooaeg algab tormiliselt. Barbara ja Lumi-Lee aitavad Freyal juhtumit lahendada. Nimelt on asi seotud tema mehe Emiliga, kes on välja ilmunud ja aitab ühe ohtliku relva prototüüpi valmistada. Ta töötab Milana heaks, keda viimati nägime 10. hooajas. Saime teada, et Emil oli ennast kõik need aastad peitnud ja ilmus käskude peale välja. Milana saadi kätte Freya abiga. Lõpuks lahendati asi ära. Freyale ja Emilile tehti pakkumine minna Zürichisse laborisse tööle ja nad võtsid selle vastu. Freya ja Emil said lõpuks kokku. Amanda Hermiine Künnapas – Lumi-Lee Aigo (2021–) Elisabet Reinsalu – Barbara Laando (2024–) Märten Metsaviir – Madis Toor (2023, 2024–) Tarvo Sõmer – Tiit Marvel (2011–) Kristjan Lüüs – Sander Pronks (2017, 2019–) Kadri Rämmeld – Marion Pärn (2009–2024) Elina Reinold – Freya Narvik (2013–2024, 2025) Ragne Veensalu – Luna Haab (2015–2021, 2023) Adeele Sepp – Kirke Klein (2013–2015) Juss Haasma – Rainis Sõber (2013–2016, 2018) Risto Vaidla – Rasmus Uuber (2016–2017) Tanel Padar – Daniel Frank (2014–2015) Nikolai Bentsler – Aleksandr Vesper (2010–2021) Marika Vaarik – Frida Arrak (Idasaar) (2009–2013, 2018) Elina Pähklimägi – Häidi Õigepaulus (2009–2013, 2018) Kristjan Sarv – Kaur Moks (2009–2013, 2018–2022) Märt Avandi – Gerth Maango (2009–2011, 2013, 2017, 2018, 2021) Ott Sepp – Kaspar Tuvi (2009–2011, 2013, 2017, 2018, 2021) Jaan Rekkor – Rein Pihelgas (2010–2013) Carmen Mikiver – Ivi Pihelgas (2011–2013) Sepo Seeman – Martin Arrak (2009–2012, 2013) Sergo Vares – Karl Suur (2012–2013) Marilyn Jurman – Sonja Maango (endine Säde) (2010–2011, 2017) Ireen Kennik – Selene Kronk (2015–2020) Klaudia Tiitsmaa – Kioko Veega (2017–2018, 2023) Guido Kangur – Mart Mesilane (härra Hurmur) (2009–2013, 2016–2022) Ivo Reinok – Margus Uniloo (FMR, Guy Fawkes) (2017–2018, 2022, 2023) Ain Prosa – Sergei Hämaläinen (2010–2022, ilmus hooaegade vältel) Raimo Pass – Emil Narvik (2013, 2024) Frida Arrak (endine Idasaar) (hooajad 1–9, 20) – endine politsei mõrvagrupi liige, hilisem eradetektiiv. Eriti läbinägelik ja taiplik daam, keda loomupärane nutikus ei jäta maha ka kõige keerulisemates olukordades – olgu see näiteks välkarmumine või mõni meditsiiniline juhtum. Lahutatud, õigemini mahajäetud ja seetõttu uute tutvuste loomisel ülimalt ettevaatlik. Ta oli armunud Härra Hurmurisse (Mart Mesilasse) ja Politseimajor Rein Pihelgasse. Selle eest on sattunud mitmetesse segadustesse. Pärast Kättemaksukontorist lahkumist läks Indiasse ja hakkas usklikuks. Praegu Püha Neitsi Kloostri nunn. Huvialad: lugemine ja erialane töö. Frida asutatud on Kättemaksukontor. Fridal oli lapsepõlvest jäänud tuhkrute foobia. Freya Narvik (endine Idasaar) (hooajad 10–30, 31. hooaja lõpp, 32. hooaja algus) – Füüsikainstituudi vanemteadur, 42-aastane, Frida noorem õde. Tüüpiline teadlane – veidi hajameelne, eraelus saamatu ja endasse süüvinud. Väljendab harva emotsioone, mistõttu Marion ja Häidi hakkavad teda selja taga kutsuma Kuivikuks. Hobideks Taiji ja matkamine looduses. Pärast Frida lahkumist saab Freyast Kättemaksukontori kaasomanik. Tahab bürood sulgeda, kuid tõmmatakse kaasa ohtlikku intriigi, mis lõpeb talle väga traagiliselt. See muudab Freya arvamust detektiivitöösse ja temast saab Kättemaksukontori uus võitlushimuline juht. Õige pea selgub, et daam saab selle tööga suurepäraselt hakkama. Juhtumiste lahendamisel võtab tihti appi füüsika ja muud fundamentaalteadused. Tema peamiseks elusihiks saab kurjategijate tabamine ja trellide taha suunamine. Marion Pärn (hooajad 1–30) – Kättemaksukontori teine asutaja. Väga romantilise meelelaadiga ja väga naiselik. Ei loobu unistamast oma härra Õigest, igatseb abielluda ja saada lapsi, kuid paraku kisub alatasa kõik viltu. Kõigest hoolimata usub, et Saatusekirjutajal on tema rolli jaoks varuks õnnelik lõpp. Kergesti armuv. Isegi liiga kergesti, mis on teda tihti ekstreemsetesse olukordadesse viinud. Kalduvus armuda just pahelistesse tüüpidesse. Siiski on tal ka eluarmastus – Aleksander. Huvialad: lõhnad, kaunid rõivad, poodlemine, Facebook, seks ja autod Kirke Klein (hooajad 10–13) – Kirke on äsja politseikooli lõpetanud nooremuurija, kelle ülimaks unistuseks on pääseda operatiivtööle mõrvagruppi. Lõpuks avanebki tal selleks võimalus Rainis Sõbra paarilisena, kuid liigse ülipüüdlikkuse tõttu sooritab ta teo, mille tagajärjed on ootamatud. Kirke on kaunis ja väga naiselik, kuid ka liigselt äärmustesse kalduv ja teatud mõttes vaimne huligaan, seega olid edasised süžeepöörded vaatajate jaoks põnevad, üllatavad ja väga lõbusad. Kirke jättis Kättemaksukontori ja läks kalifaadi naftapumba turvatöötajaks. Häidi Õigepaulus (hooajad 1–10, 20) – Frida eksmehe naine. Häidi on enesekindel, julge ja nahaalne. Teab oma väärtust ja oskab seda meeste puhul hästi ära kasutada. Häidil on ka varjupool – kriminaalne minevik, mis on jäänud õiguskaitseorganitele siiamaani teadmata. Tema asumine eradetektiiviks on Frida soov, kusjuures ei ole aru saada, kas Frida teeb seda kättemaksust või kaastundest. Häidi huvialad: kiired ja võimsad mootorrattad, rikkad mehed, kallid ehted. Seega on tal Marioniga küll palju ühist, kuid paraku toob see kaasa hoopis konflikte. Martin ja Häidi leppisid reisil Marioni, Freya ja Victoria-Rosaliega ära ja jäid koos tütrega Londonisse elama. Ilmus välja viis aastat hiljem, teda palgati maali varastama aga sattus kokku luureagendi juhiga, nad armusid. Osa lõpus Häidi lahkub Eestist. Tiit Marvel (alates 5. hooajast) – Väga tõsise ja praktilise ellusuhtumisega uurija. Pärast kooli lõpetamist töötas Rakveres, kuid pärast hiilgavat piinakambriga seotud sarimõrva paljastamist viidi rotatsiooni korras Tallinna. Olemuselt pedant, mis tähendab, et talle ei meeldi, kui keegi oma nina tema asjadesse topib. Pikka aega põhimõtteline vanapoiss kuid hiljem asub koosellu poemüüja Tuulikki Navesiga. Kättemaksukontori kaunitaridesse suhtub tõrjuvalt, kuid Marion suudab pikapeale tema suhtumist muuta. On olnud Freyasse ja Marioni armunud, kuid lõpuks armub Selenesse ja saab temaga lapse, püüdes Selene arvamust ideest, et nende laps peaks elama sooneutraalses ühiskonnas, muuta. Huvialad puuduvad (samas ei suuda ta iial ära öelda sumoturniiri jälgimisest ja tantsimisest). Selene sundis Tiitu veganiks hakkama. Kui Sander Pronks aga liha söömisega vahele jäi (ta oli vegan), otsustasid Selene ja Tiit taas liha sööma hakata. Rainis Sõber (hooajad 10–15, 20) – Noor nägus mees, kes suundus pärast politseikooli lõpetamist maailma tundmaõppimise eesmärgil vabatahtlikult Afganistani. Veetis seal 2 aastat ja langes taliibide kätte vangi. Imekombel suutis nende käest põgeneda, kuid pärast seda põeb posttraumaatilist sündroomi, mis avaldub väga erinevate hirmude näol. Pärast teenistust Afganistanis asub tööle Põhja Prefektuuri uurijaks, Tiit Marveli käe alla, kes temaga kurja vaeva näeb, kuna Rainis ei pea kinni töödistsipliinist ja tema uurimismeetodid ei mahu seaduse piiridesse. Lisaks on noormehe elustiil enesehävituslik. Rainise peamisteks hobideks on autode tuunimine ja heegeldamine. Karl Suur (hooajad 8–9) – Karl Suur on noor ja nägus endine välisluure ohvitser, kes suunatakse teenistuskohustuste rikkumise tõttu tööle kriminaalpolitseisse. Esialgu õhkub tema suhtumisest oma uutesse mõrvagrupi kolleegidesse igal sammul üleolekut, kuid peagi avastab ta, et uus ametipost on tegelikult õnnistus, kuna viib ta kokku Kättemaksukontoriga ja märksa ohtlikuma, vastuolulisema, kohati ka seaduse piirimail balansseeriva politseitööga. Suhted Kättemaksukontoriga on aga keerulised nii professionaalsel kui isiklikul tasandil, sest Karl ei suuda otsustada, kas see, mida ta Häidi vastu tunneb, on viha või armastus. Lihtsamaks ei tee asja ka Karli ego, millel on raskusi etteantud raamidesse ära mahtumisega. Selles võib aga juba süüdistada perekond Suurt, kes oma pisipojakesele nime valides otsustasid eeskuju võtta just kuulsast frankide kuningast Karl Suurest. Kaspar Tuvi (hooajad 1–5, 9, 17, 20, 26) – Kaspar on püüdlik, heatahtlik ja nutikas, kuid vahest isegi lapselikult emotsionaalne politseiuurija. Töötas paar aastat mõrvagrupis Gerthi partneri ja alluvana, kellega nad mõnedest lahkarvamustest hoolimata siiski peamiselt sarnase huvi tõttu märuli- ja õudusfilmide vastu suured sõbrad olid. Erinevalt Gerthist elab Kaspar aga siiani oma emaga ja pole paljudest katsetest hoolimata suutnud eluarmastust veel leida. Kaspar ja Gerth asutasid eradetektiivibüroo Kättemaksukontor 2, mis ei püsinud kaua. Gerth Maango (hooajad 1–5, 9, 17, 20, 26) – Gerth on kohusetruu ja järjekindel politseiuurija, keda veab tihti alt tema kangekaelne, väheke põikpäine ja kiirelt järeldustesse tõttav iseloom. Suure märuli- ja vesternitefännina, tuli noorena politseisse seiklusi otsima. Väidetavalt läbis ta politseikooli metafooriliselt "peadpidi õpikus kinni olles", millest on alguse saanud ka tema pedantlikud isikujooned. Enne, kui ta aga kaaskolleegi Sonja Sädega 2011. aastal abiellus ja maale rantšot pidama asus, töötas ta mõrvagrupis mõnda aega nii Frida alluva, kui ka Kaspari ülemusena, kellest viimasega oli ta mõnedest lahkarvamustest ja ajutistest vimmadest hoolimata peamiselt sarnase huvi tõttu märuli- ja õudusfilmide vastu siiski suur sõber. Lojaalsusest hoolimata ei puudunud ka Gerthil soov ametipostil karjääri teha, ihaldades juba pikemat aega komissari kohta, mis oli aga Rein Pihelgase Tallinnasse saabumisega tema eest ära napsatud. Ei sallinud ta ka oma endist ülemust Fridat, ega üle-üldiselt Kättemaksukontorit, kes nende eest oma tegutsemisega pidevalt nii-öelda “töö ära võtsid”. Ta on aastate jooksul saanud seitsme lapse isaks, kellest kaks paari on kaksikud ja ülejäänud kolmikud. Peale selle peab ta linnas ka vagurat kuid võrdlemisi hinnatud lillepoodi, mis tema sõnutsi ei ole aga võrreldavgi “vanade heade aegadega” politseis. On asutanud koos Kaspariga eradetektiivibüroo Kättemaksukontor 2, mis ei püsinud kaua. Sonja Maango (endine Säde) (hooajad 3–6, 17) – Sonja töötab politsei laboris. Koos Gerth Maangoga on neil lapsed, kes on kaksikud ja kolmikud. See sai ka hiljem põhjuseks, miks Gerth lahkus seriaalist. Sonja seevastu on aga endiselt mõnedes osades ilmunud. Sonja Maango on väga paindlik ning tugev akrobaatikas. Tänu sellele päästis ta Gerthi ja Kaspari Pommimehe lõksust juhtumis "Pommimees". Olemuselt on ta julge, uudishimulik ja seiklushimulik. Hüüdnime "Spetsialist-kriminalist-Säde" andis Sonjale tema abikaasa Gerth. Rein Pihelgas (härra Korralik) (hooajad 4–9) – Põhja prefektuuri komissar. Töötas pikki aastaid Pärnus, kuid kutsuti Tallinnasse oma kogemusi jagama. Kunagine Frida kolleeg – töötasid koos miilitsas. Oli 25 aastat tagasi Fridast sügavalt sisse võetud, kuid paraku ei tulnud tõsisemast suhtest midagi välja. Nüüd, peale paljusid aastaid, avastab Rein ehmatusega, et tunded Frida vastu ei ole kuhugi kadunud. Rein sõidab aga nädalavahetuseti Pärnu lähedale maakoju, oma naise juurde. Reinu hüütakse major Pihelgaks, Kättemaksukontoris kasutatakse aga härra korraliku hüüdnime. Läheb hiljem pensionile. Ivi Pihelgas (hooajad 6–9) – Ivi on Rein Pihelga abikaasa, kes on pidanud mitmel korral arveid klaarima Fridaga, ku ta sattus peale nende koosolemisele. Kaur Moks (hooajad 1–10, 20–28) – Marioni endine ülemus. Väga mitmekülgsete omaduste ja annetega mees. Figaro ja Casanova ühtekokku – tohutult armusuhteid. Samuti on tal ridamisi palju erinevaid ameteid, mis kõik kestavad lühikest perioodi. Aja jooksul on ta muutunud Kättemaksukontori asendamatuks abiliseks. Valdab erakordset näitlejameisterlikkust ning vastavalt vajadusele võib mängida keda tahes – isegi omaenda isa. Moraalselt paraku seisab nõrgal platvormil. Huvialad: naised, naised ja veel kord naised. Daniel Frank (hooajad 11–12) – Daniel pole algul just Marioni maitse, eelkõige sellepärast, et ta pole rikas ja sõidab vana autoga. Marioni üllatuseks selgub, et Daniel polegi tegelikult vaene. Hiljem peab Marion töö huvides Danieli kahtlustama ühes kuriteos. Daniel viimast Marionile ei tahtnud andestada. Lõpuks olid tulemas pulmad, mis ikkagi ei toimunud, kuna Marion ei suutnud otsustada meeste vahel, keda tal tol ajal lausa kolm oli. Aleksander Vesper (hooajad 3–26) – Aleksander on edukas aktsionär, kellest sai Marioni suur armastus. Mees on üles kasvanud küllaltki kitsastes tingimustes, kuid sunnitud end ise üles töötama. Paraku tekib tema finantsides suur langus, millest ajendatuna teeb ta koostööd kurikael Morten Wilhelmssoniga. Selle käigus reedab ta Marioni. Aleksandri armastus Marioni vastu oli aga siiras ning aja möödudes suutis naine talle andestada. Nende suhe on läbi hooaegade kujunenud vahelduva eduga. Siiski kipub Aleksander rohkem välja ilmuma just siis, kui ta Marioni abi vajab. Mart Mesilane (härra Hurmur) (hooajad 2–9, 15–27) – Mart Mesilane on iga keskmise naise unistus: ta on sarmikas, jõukas ja edukas anestesioloog. Vestluskaaslane, kellega saab rääkida liblikatest, tähtedest, entomoloogiast ning astronoomiast. Huvialadeks on veel ooper ja rabamatkad. Fridaga kohtus härra Hurmur Pärnus, kuhu ta oli sõitnud pärast oma naise matuseid närve puhkama. Mart armus Fridasse hetkega ja tegi talle sama kiiresti ka abieluettepaneku. Enne kui Frida aga oma jah-sõna ütles, sai ta aru, et leinav mees näeb temas oma kadunud abikaasat, ja tegi kurbusega kihlusele lõpu. Mart oli esiti Frida ohtlikust elust šokeeritud, kord sattus Mart nägema, kuidas Morten Wilhelmsson Fridat piinas. Ent pikapeale hakkas meest Frida seiklusterohke elu lummama ja ta sai aru, et naine on siiski ta südame vangistanud. Kui Frida läheb Prantsusmaale kloostrisse nunnaks, leiab Mart endale uue kaaslase: Frida õe Freya, kes samuti kipub teda töö tõttu unarusse jätma, kuid sellegipoolest on ta Freyaga kihlatud. Luna Haab (hooajad 14–24, 29) – algul ei taha detektiivitööst kuuldagi, aga kui teda ootab ees valik, kas vangla või detektiivitöö, otsustab ta heade poolele üle tulla. Temast saab Kirke asemele kolmas detektiiv. Luna on tänavatüdruk, kes oskab tulla toime näiteks seifide muukimise ja üliosavate vargustega. Luna on ka üsna maskuliinne naine, sest teda vägistas ta kasuisa ja selle tõttu ei taha ta enam naiseks olemisest esialgu midagi kuulda. Tema asemele tuli Lumi-Lee, sest Luna kehastaja jäi päriselus lapseootele. Sergei Hämaläinen (hooajad 3–27, ilmus hooaegade vältel) – Sergei on Kättemaksukontori detektiividele ja politseile tuttav asotsiaal, kes ilmub mõningate juhtumite käigus välja. Emil Narvik (10. hooaja algus, 32. hooaja algus) – Emil oli Freya abikaasa, kelle tappis sekretär Milana Luuve. Põhjus oli selles, et Freya ja Emil olid õnnelikus abielus. Ta kohtus Freyaga Tartu Ülikoolis füüsikat õppides. Nad armuvad ja elavad koos, saavad ka lapsed. Freya "kohtus" Emiliga juhtumis "Bermuuda Kolmnurk". Kuid Emil ilmus 32. hooajas välja ja samuti Freya ja ka Milana Luuve. Selgus, et Emil pidi ennast varjama. Hiljem saadi kurjategijad kätte ja Emil läks koos Freyaga Zürchisse laborisse tööle ja asi sai lahendatud. Rasmus Uuber (hooajad 16–17) – Rasmus Uuber on Rainise sugulane, kes asub otse politseikoolist Rainise asemele Tiidu partneriks. Rasmus on sunnitud Põhja Prefektuuris töötama, kuid ei protesti selle vastu. Rasmus teeb põhjalikku tööd, saades vastutasuks kiituseid Selenelt. Rasmus ei püsi Tiidu kõrval kaua ja varsti tõstetakse ta presidendi kaitsemeeskonda ja tema koha saab endale lapseootel Sonja Maango. Martin Arrak (hooajad 1–7, 10) – Martin on Frida eksmees ja ka omakorda veel Häidi eksmees. Martin ja Frida tutvusid keset tõsist politseitööd, kui Fridale anti korraldus rannas päikest nautiv nägus meesterahvas arreteerida. Nagu hiljem selgus, ei olnud tegemist mitte puhkehetkelt tabatud maffiapealikuga, vaid Frida kolleegide naljaga. Fridal oli eksimuse pärast kohutavalt piinlik, ta üritas muudkui Martini ees vabandada ja nii nad armusidki. Martin jättis Frida maha liigse töönarkomaania tõttu. Keskeakriisis Martin tutvus Fridast poole noorema Hädiga. Häidi lapse hooldusõigused on Martinil, kuid viimane ei tea seda, et ta pole lapse bioloogiline isa. Hiljem sai Martin sellest ka teada. Selene Kronk (hooajad 14–23, on mainitud hilisemates hooaegades) – Pärnust pealinna prefektiks toodud naispolitseinik, mõrvagrupi ülemus. Eriti karm ja kõva häälega, meeste suhtes õiglaselt skeptiline. Peamised meetodid alluvate uurijatega suhtlemisel on käega lapiti vastu lauda peksmine ja "Hop-hop-hop!" karjumine. Talle ei meeldi, kui Kättemaksukontor on uurimistel politseist edukam. Politsei koostöölepingu Kättemaksukontoriga on ta korduvalt puruks rebinud, kuid hiljem lepingu siiski taastanud. Kioko Veega (hooajad 18–19, 29) – Kioko on advokaat, kes tegeleb igasuguste asjadega, viimati abieluga seotud asjadest. on nutikas, entusiastlik, rõõmsameelne, tüdrukulik ja kiire taibuga noor advokaat. Temast saab Luna hea sõbranna, ometi oli Kioko sunnitud Lunat ära kasutama oma lapse, Reena, nimel. Freya teda täielikult ei usalda, hiljem selgubki et Kioko on naisi kurjalt ära kasutanud. Varastati Kioko laps, siis kui ta oli oma mehe ja lapsega reisil. Ta palkab kättemaksukontori kuid Kioko valetab peab neile valetama palju, sest Ämblik käsib. Nii kaotab Kioko kättemaksukontorilt usalduse. Kuigi saavad nad Ämbliku kõik koos kätte ja nii hakkab Kättemaksukontor teda jälle usaldama. Kioko ilmub paari aasta möödudes jälle välja ja mässib ennast ühte juhtumisse. Ta armub sellega seoses Margus Unilooga, kes osutub kurjategijaks. Sander Pronks (18. hooaeg, alates 21. hooajast) – Endine Narva politseiuurija. Ta oli armunud Kioko Veegasse, kui Kättemaksukontor kord üht juhtumit Narvas lahendamas käis. Sander saabus Narvast perekondlikel põhjustel Tallinna tööle. Sander töötab Selene alluvuses Tiidu partnerina ja on algul radikaalne täistaimetoitlane, kuid muudab toitumisharjumusi, kui tema tüdruksõber ähvardab ta maha jätta. Lumi-Lee Aigo (alates 25. hooajast) – Miljonäri tütar, kes ei ole elus veel midagi teinud ning kelle isa sunnib teda päriseluga kohanema. Mitte just lumehelbeke, aga ärahellitatud pirtsakas plika, keda hakatakse ümber kasvatama. Tüdruk hakkab tasapisi Kättemaksukontorisse sisse elama, kuigi ei Freya ega Marion talle seda just ülemäära lihtsaks tee. Detektiividega kohtus ta tänu väikesele intsidendile liikluses. Peale selle oli jäänud Lumi-Lee vahele narkootikumidega. Temast saab Luna asemele kolmas detektiiv. Madis Toor (29. hooaja lõpp, 30. hooaja lõpp, alates 31 .hooajast) – Lumi-Lee elukaaslane. Tuleb hooaja alguses tema juurde elama, kuna omal sai maja maha müüdud. Aitab mõningatel juhtumitel kaasa. Suhted Lumi-Leega vahel heitlikud, aga tegelikult head. Barbaraga on ta suur sõber. Barbara Laando (alates 31. hooajast) – Advokaat, kes seisab naiste õiguste eest. Tulevane uus eradetektiiv. Barbara on julge ja särtsakas naine. Ta saab Madise ja Lumi-Leega hästi läbi ja koos lahendatakse juhtumeid. Varem aga olid Barbara ja Lumi-Lee vihavaenlased, kuid leppisid hiljem ära. "Kättemaksukontori" Facebooki leht